Ozbrojené sily Ukrajiny

Ozbrojené sily Ukrajiny (; skratka: ) sú ozbrojené sily Ukrajiny. Všetky vojenské a bezpečnostné sily krajiny, vrátane ozbrojených síl, sú pod velením prezidenta Ukrajiny a podliehajú dohľadu stálej parlamentnej komisie Verchovnej rady.

Organizačne sa delia na pozemné vojsko, vzdušné sily, vojenské námorníctvo, námornú pechotu, výsadkovo-útočné vojsko, sily špeciálnych operácií, sily teritoriálnej obrany a sily bezpilotných systémov. Ukrajinské námorníctvo zahŕňa okrem vlastných námorných síl aj ukrajinské námorné letectvo.Horyń, W., Tomasik, R., 2022: Territorial defense forces in hybrid warfare in the light of experience of the conflict in Ukraine. 54, 1, 203, 81-95 https://doi.org/10.5604/01.3001.0015.8028 Ukrajinská námorná stráž zabezpečuje pobrežnú stráž a je súčasťou služby pohraničnej stráže a nie je podriadená námorníctvu. Ukrajinské sily protivzdušnej obrany boli pôvodne samostatnou zložkou zodpovedajúcou za protivzdušnú obranu od svojho vzniku v roku 1991 až do zlúčenia s letectvom v roku 2004.

Kvôli ruskej vojenskej intervencii na Ukrajine v roku 2014 prezident poveril gubernátorov oblastí Ukrajiny vytvorením dobrovoľníckych jednotiek v rámci vládnych síl teritoriálnej obrany. Spočiatku tieto jednotky dostávali minimálne financie z regionálnych rozpočtov a väčšinou boli odkázané na dary. V novembri 2014 bola väčšina práporov teritoriálnej obrany integrovaná do ukrajinských pozemných síl. Národná garda Ukrajiny slúži ako polovojenská záložná zložka Ozbrojených síl Ukrajiny.

Po krvavých udalostiach na Majdane v roku 2014 Ukrajina zvýšila počet príslušníkov svojich ozbrojených síl na 204 000 vojakov (+ 46 000 civilných zamestnancov), nepočítajúc do toho ďalšie sily, ako sú pohraničná stráž (53 000), novovytvorená Národná garda Ukrajiny (60 000) alebo bezpečnostná služba.mg/sms (dpa, Reuters, AFP): Ukraine plans to double military budget against fighting in east. Deutsche Welle. 12 December 2014; Webarchive V roku 2021 mali ukrajinské ozbrojené sily asi 246 445 mužov a žien (z toho 195 626 príslušníkov vojenského personálu). Boli druhou najväčšou armádou v regióne po ruských ozbrojených silách.

 Referencie 

 Iné projekty 

 Externé odkazy 
 Ozbrojené sily Ukrajiny na oficiálnej stránke ukrajinského ministerstva obrany 

 Zdroj 


Kategória:Vojsko na Ukrajine